CELEX: 32005R0067
Language: lv
Date: 2005-01-17 00:00:00
Title: Komisijas Regula (EK) Nr. 67/2005 (2005. gada 17. janvāris), ar kuru groza Regulu (EK) Nr. 2879/2000, ar ko paredz sīki izstrādātus noteikumus par to, kā piemērojama Padomes Regula (EK) Nr. 2702/1999 par informācijas un veicināšanas pasākumiem attiecībā uz lauksaimniecības produktiem trešās valstīs

18.1.2005   
            
            
               LV
            
            
               Eiropas Savienības Oficiālais Vēstnesis
            
            
               L 14/5
            
         
      KOMISIJAS REGULA (EK) Nr. 67/2005
   (2005. gada 17. janvāris),
   ar kuru groza Regulu (EK) Nr. 2879/2000, ar ko paredz sīki izstrādātus noteikumus par to, kā piemērojama Padomes Regula (EK) Nr. 2702/1999 par informācijas un veicināšanas pasākumiem attiecībā uz lauksaimniecības produktiem trešās valstīs
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 14. decembra Regulu (EK) Nr. 2702/1999 par informācijas un veicināšanas pasākumiem attiecībā uz lauksaimniecības produktiem trešās valstīs (1), un jo īpaši tās 11. pantu,
   tā kā:
   
               (1)
            
            
               Regulas (EK) Nr. 2702/1999 3. un 4. pants paredz kritērijus tādu tirgu un produktu noteikšanai, attiecībā uz kuriem varētu veikt informācijas un veicināšanas pasākumus trešās valstīs. Šie tirgi un produkti ir uzskaitīti Komisijas Regulas (EK) Nr. 2879/2000 (2) pielikumā.
            
         
               (2)
            
            
               Regulas (EK) Nr. 2702/1999 5. pants nosaka, ka reizi divos gados Komisija sastāda to tirgu un produktu sarakstus, kas minēti šīs regulas 3. un 4. pantā.
            
         
               (3)
            
            
               Mērķa tirgu saraksts ir jāpārskata, ņemot vērā to, ka Horvātija, Bosnija un Hercegovina, Serbija un Melnkalne, Bijusī Dienvidslāvijas Maķedonijas Republika, Turcija un Ukraina ir eksporta tirgi, kuros dažas dalībvalstis ir īpaši ieinteresētas, un šīs valstis ir potenciāls eksporta tirgus Kopienai kopumā.
            
         
               (4)
            
            
               Ziedi un augi ir produkti, kuru tirgus līdzsvaru varētu uzlabot, veicot informācijas un/vai vispārējus veicināšanas pasākumus trešās valstīs. Tāpēc šie produkti ir jāiekļauj to produktu sarakstā, attiecībā uz kuriem var veikt veicināšanas pasākumus trešās valstīs.
            
         
               (5)
            
            
               Ir lietderīgi paplašināt Regulas (EK) Nr. 2879/2000 pielikumā iekļauto atsauci uz sieru un jogurtu, lai tā attiektos uz piena produktiem kopumā.
            
         
               (6)
            
            
               Produkti ar aizsargātu cilmes vietas nosaukumu (ACN), aizsargātu ģeogrāfiskās izcelsmes norādi (AĢN) vai ar garantētām tradicionālām īpatnībām (GTĪ) saskaņā ar Padomes 1992. gada 14. jūlija Regulu (EK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (3) vai Padomes 1992. gada 14. jūlija Regulu (EK) Nr. 2082/92 par īpaša rakstura sertifikātiem lauksaimniecības produktiem un pārtikas produktiem (4) un bioloģiskās lauksaimniecības produkti saskaņā ar Padomes 1991. gada 24. jūnija Regulu (EK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (5) ir kvalitatīvi produkti, kuru ražošanu uzskata par prioritāti kopējās lauksaimniecības politikas kontekstā. Tāpēc šie produkti jāiekļauj Regulas (EK) Nr. 2879/2000 pielikumā, lai nodrošinātu, ka tiem var piemērot veicināšanas un informācijas pasākumus, kas paredzēti saskaņā ar reklāmas režīmu trešās valstīs.
            
         
               (7)
            
            
               Tāpēc Regula (EK) Nr. 2879/2000 ir attiecīgi jāgroza.
            
         
               (8)
            
            
               Šajā regulā paredzētie pasākumi ir saskaņā ar atzinumu, kas izteikts Apvienotās pārvaldības komitejas lauksaimniecības produktu reklāmas jautājumos sanāksmē,
            
         IR PIEŅĒMUSI ŠO REGULU.
   1. pants
   Regulas (EK) Nr. 2879/2000 pielikumu aizstāj ar šīs regulas pielikuma tekstu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 17. janvārī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 327, 21.12.1999., 7. lpp. Regulā grozījumi izdarīti ar Regulu (EK) Nr. 2060/2004 (OV L 357, 2.12.2004., 3. lpp.).
   
      (2)  OV L 333, 29.12.2000., 63. lpp. Regulā jaunākie grozījumi izdarīti ar Regulu (EK) Nr. 1806/2004 (OV L 318, 19.10.2004., 11. lpp.).
   
      (3)  OV L 208, 24.7.1992., 1. lpp. Regulā jaunākie grozījumi izdarīti ar Regulu (EK) Nr. 1215/2004 (OV L 232, 1.7.2004., 21. lpp.).
   
      (4)  OV L 208, 24.7.1992., 9. lpp. Regulā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).
   
      (5)  OV L 198, 22.7.1991., 1. lpp. Regulā jaunākie grozījumi izdarīti ar Komisijas Regulu (EK) Nr. 1481/2004 (OV L 272, 20.8.2004., 11. lpp.).
   
      PIELIKUMS
      
         
            “PIELIKUMS
            
                        1.
                     
                     
                        Tirgu saraksts trešās valstīs, kurās var veikt veicināšanas pasākumus:
                        
                                     
                                 
                                 
                                    Šveice
                                 
                              
                                     
                                 
                                 
                                    Norvēģija
                                 
                              
                                     
                                 
                                 
                                    Rumānija
                                 
                              
                                     
                                 
                                 
                                    Bulgārija
                                 
                              
                                     
                                 
                                 
                                    Horvātija
                                 
                              
                                     
                                 
                                 
                                    Bosnija un Hercegovina
                                 
                              
                                     
                                 
                                 
                                    Serbija-Melnkalne
                                 
                              
                                     
                                 
                                 
                                    Bijusī Dienvidslāvijas Maķedonijas Republika
                                 
                              
                                     
                                 
                                 
                                    Turcija
                                 
                              
                                     
                                 
                                 
                                    Ukraina
                                 
                              
                                     
                                 
                                 
                                    Krievija
                                 
                              
                                     
                                 
                                 
                                    Japāna
                                 
                              
                                     
                                 
                                 
                                    Ķīna
                                 
                              
                                     
                                 
                                 
                                    Dienvidkoreja
                                 
                              
                                     
                                 
                                 
                                    Dienvidaustrumāzija
                                 
                              
                                     
                                 
                                 
                                    Indija
                                 
                              
                                     
                                 
                                 
                                    Vidējie Austrumi
                                 
                              
                                     
                                 
                                 
                                    Ziemeļāfrika
                                 
                              
                                     
                                 
                                 
                                    Dienvidāfrikas Republika
                                 
                              
                                     
                                 
                                 
                                    Ziemeļamerika
                                 
                              
                                     
                                 
                                 
                                    Latīņamerika
                                 
                              
                                     
                                 
                                 
                                    Austrālija un Jaunzēlande
                                 
                              
                  
                        2.
                     
                     
                        To produktu saraksts, kuriem var piemērot veicināšanas pasākumus trešās valstīs:
                        
                                    —
                                 
                                 
                                    Svaiga, atdzesēta un saldēta liellopu un teļa gaļa un cūkgaļa; pārtikas izstrādājumi no šiem produktiem
                                 
                              
                                    —
                                 
                                 
                                    Kvalitatīva mājputnu gaļa
                                 
                              
                                    —
                                 
                                 
                                    Piena produkti
                                 
                              
                                    —
                                 
                                 
                                    Olīveļļa un galda olīvas
                                 
                              
                                    —
                                 
                                 
                                    Galda vīni ar ģeogrāfiskās izcelsmes norādi. NRR kvalitatīvi vīni
                                 
                              
                                    —
                                 
                                 
                                    Stiprie alkoholiskie dzērieni ar ģeogrāfiskās izcelsmes norādi vai reģistrētu tradicionālo norādi
                                 
                              
                                    —
                                 
                                 
                                    Svaigi un pārstrādāti augļi un dārzeņi
                                 
                              
                                    —
                                 
                                 
                                    Labības un rīsu pārstrādes produkti
                                 
                              
                                    —
                                 
                                 
                                    Šķiedras lini
                                 
                              
                                    —
                                 
                                 
                                    Dzīvi augi un dekoratīvās dārzkopības produkti
                                 
                              
                                    —
                                 
                                 
                                    Produkti ar aizsargātu cilmes vietas nosaukumu (ACN), aizsargātu ģeogrāfiskās izcelsmes norādi (AĢN) vai ar garantētām tradicionālām īpatnībām (GTĪ) saskaņā ar Padomes Regulu (EK) Nr. 2081/92 (1) vai (EK) Nr. 2082/92 (2)
                                    
                                 
                              
                                    —
                                 
                                 
                                    Bioloģiskās lauksaimniecības produkti saskaņā ar Padomes Regulu (EK) Nr. 2092/91 (3).”
                                 
                              
                  
      
      
         (1)  OV L 208, 24.7.1992., 1. lpp.
      
         (2)  OV L 208, 24.7.1992., 9. lpp.
      
         (3)  OV L 198, 22.7.1991., 1. lpp.